Document ID: 32000R1439

Komission asetus (EY) N:o 1439/2000,
annettu 30 päivänä kesäkuuta 2000,
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetusta asetuksesta (EY) N:o 1445/95 poikkeamisesta väliaikaisesti annetun asetuksen (EY) N:o 2789/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 29 artiklan 2 kohdan,
sekä katsoo seuraavaa:
(1) Komission asetuksella (EY) N:o 2789/98(2), sellaisena kuin se on viimeksi muutettuna asetuksella (EY) N:o 2656/1999(3), myönnetään väliaikainen poikkeus naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun komission asetuksen (EY) N:o 1445/95(4), sellaisena kuin se on viimeksi muutettuna asetuksella (EY) N:o 2648/98(5), säännöksistä.
(2) Tuen ennakkovahvistuksen sisältävien vientitodistusten voimassaoloajan pidentämiseen 30 päivästä 60 päivään sekä 10 artiklan 5 kohdassa myönnettyjen poikkeusten ulottamiseen koskemaan CN-koodiin 0202 kuuluvia tuotteita johtaneet syyt pätevät edelleen. Näin ollen on tarpeen pidentää asetuksen (EY) N:o 2789/98 voimassaoloaikaa.
(3) Kun otetaan huomioon komission asetuksessa (EY) N:o 1000/2000(6) hyväksytty naudanliha-alan tuotteiden vientitukinimikkeistön uusi rakenne, kyseinen poikkeus ei voi enää koskea CN-koodiin 1602 kuuluvia tuotteita.
(4) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2789/98 1 artiklan 2 kohta seuraavasti:
"2. Poiketen siitä, mitä asetuksen (EY) N:o 1445/95 10 artiklan 5 kohdan ensimmäisessä virkkeessä säädetään, viiden päivän harkinta-aikaa ei toimijan pyynnöstä sovelleta 22 tonnin suuruisia ja sitä pienempiä määriä koskeviin vientitodistushakemuksiin, jotka liittyvät CN-koodiin 0201 ja 0202 kuuluviin tuotteisiin."
2 artikla
Korvataan asetuksen (EY) N:o 2789/98 2 artiklan toisessa alakohdassa päivämäärä "30 päivään kesäkuuta 2000" päivämäärällä "31 päivään joulukuuta 2000".
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2000.

Labels: 3
17
6